અમેરિકાના ફ્લોરિડામાં લોકોના વાળ કાપનારા એક બાર્બરની હાલમાં સોશિયલ મીડિયા પર ખૂબ ચર્ચા થઈ રહી છે. આ બાર્બરનો એક વીડિયો ખૂબ ઝડપથી વાયરલઈ થઈ રહ્યો છે. બાર્બરનું નામ છે જૂડ સેનિકેન્ડ્રો. આ વીડિયોમાં જૂડ 10 વર્ષના એક બાળક વિટોના વાળ કાપતો દેખાઈ રહ્યો છે. આ વીડિયો બીજા કોઈએ નહીં પણ વિટોની માએ શૂટ કર્યો છે. વાળ કાપતા-કાપતા બાળકના કાન પાસેથી લોહી નીકળવા લાગે છે. જૂડ આ બાળકને કહે છે કે, વાળ કાપતી વખતે ભૂલથી તેનો કાન કપાઈ ગયો અને તેના કારણે લોહી નીકળી રહ્યું છે. આ સાંભળીને વિટો ખૂબ ગભરાઈ જાય છે, જૂડ તેને સમજાવવાનો પ્રયત્ન કરે છે પણ ગભરાયેલો વિટો બૂમો પાડી પોતાના માને બોલાવે છે.